


Z A P I S N I K
5. sjednice Vijeća MO “Nadbiskup Antun Bauer“
održane dana 18.10.2021. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivaniševic, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočni svih pet  članova/ica Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 4. sjednice Vijeća te otvara raspravu o istom.
Vijeće, bez rasprave, jednoglasno usvaja zapisnik 4. sjednice Vijeća MO.
Predsjednica Vijeća otvara raspravu o predloženom Dnevnom redu 5. sjednice Vijeća MO.
Vijeće jednoglasno, bez rasprave, donosi sljedeći

DNEVNI RED

1. [bookmark: _Hlk79581482]Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
2. Prioriteti za planove komunalnih aktivnosti i male komunalne akcije za 2022. godinu
3. Prometna problematika
4. Prikupljanje smeća
5. Pitanja, prijedlozi i razno


Ad. 1. 

Vijeće jednoglasno prihvaća Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina i donosi sljedeći 

ZAKLJUČAK
 o Prijedlogu odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

I. Vijeće jednoglasno prihvaća Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, ali izdvajamo predloženu lokaciju navedenu pod rednim brojem 20 kao neprihvatljivu. Na lokaciji Martićeva ulica – Ulica Nikole Tomašića nema dovoljno prostora za postavljanje pokretnih naprava. Mišljenja smo da će time doći do ometanja slobodnog kretanja pješaka i biciklista (na tom mjestu postoji biciklistička staza). 
II. Predlažemo alternativnu lokaciju u Ulici Antuna Bauera prije križanja s Martićevom ulicom. Točnije radi se o križanju Ulice Antuna Bauera i tzv. Male Martićeve ulice na mjestu postojećeg proširenja nogostupa neposredno prije parkirnih mjesta za osobe s invaliditetom uz ulaz u park.
       U prilogu grafički prikazana lokacija na kojoj bi se mogla postaviti pokretna naprava.


III. Ovaj će zaključak biti dostavljen Vijeću Gradske četvrti Donji grad


Ad. 2. 
Prioriteti za planove komunalnih aktivnosti i male komunalne akcije za 2022. godinu.  Vijeće je jednoglasno donijelo slijedeći 


ZAKLJUČAK
o  prioritetima za Plan komunalnih aktivnosti Gradske četvrti Donji grad za 2022. godinu

1. Vijeće je već predložilo uređenje parka za djecu u Vlaškoj ulici

2.  Uspornik za promet u Bauerovoj ulici
 
3.  Zatvaranje za promet Male Martićeve 

4. Postavljanje dvije ili više  klupa za sjedenje u parku/ružičnjaku u Parku Envera Čolakovića    
     radi epidemiološke situacije. 

5. Ujedno molimo izvidjeti mogućnosti izmještanja kanti i kontejnera na drugu lokaciju,  
     primjerice dvorište.

 6.  Ovaj će zaključak biti dostavljen Vijeću Gradske četvrti Donji grad




Ad. 3. 

Članovi vijeća su dali svoje prijedloge vezano uz prometnu problematiku koji su proslijeđeni nadležnim tijelima.


Ad. 4.  

Gospođa Tropčić Zekan istražila je mogućnosti smanjenja broja kanti za smeće koje su okupirale naše ulica i nagrđuju naš grad te ometaju prolazak pješacima, biciklistima, roditeljima s dječjim kolicima i sl. Rješenje tog problema mora biti cjelovito za Zagreb, a mi u MO možemo pokušati smanjiti broj kanti na način da predstavnici stanara zgrada traže manji broj kanti ako nisu potrebne.

Ad. 5. 

Članovi vijeća razmatrali su kako mogu informirati sugrađane o svojim aktivnostima i planovima. Vrlo je bitno ostvariti kontakt s njima kako bismo dobili povratne informacije o potreba i problemima stanovnika MO Antun Bauer. Prijedlozi su podjela informativnih letaka po frekventnim mjestima gdje se okupljaju naši sugrađani (kafići, frizerski saloni, dućani, park i sl.). Ponovljen je prijedlog prikupljanja kontakata predstavnika stanara kako bismo preko njih komunicirali s građanima. Gospođa Bojana Ivanišević naglasila je problem šaranja i uništavanja zidova grafitima koji su vidljivi po cijelom Donjem gradu i širem centru te će pripremiti plan djelovanja koji bi ukazao na taj problem koji po našem mišljenju nije dovoljno nazočan u javnom prostoru i tako pokušati „spasiti“ naše zgrade od tog rugla. Predložena je i akcija „Vikend bez prometa“, a ukazano je i na problem psećeg izmeta koji nesavjesni vlasnici ostavljaju na raznim površinama.

Sjednica je završila u 21.30h
Zapisnik vodio: Ante Barišić


KLASA:  026-02/21-002/1835
URBROJ: 251-06-11-110-21-2
Zagreb, 18. listopada 2021.

Predsjednica
Mjesnog odbora „Nadbiskup Antun Bauer“

[bookmark: _GoBack]Goranka Tropčić Zekan, v.r.

